而喺做討論（包括寫科學文獻）嗰陣，研究者通常首先會大致上噉概括嚇嗰個研究課題，講嚇個課題有啲乜嘢主要理論同諗頭，跟住就會講嚇呢啲理論同諗頭有冇啲乜嘢甩漏（所以先至需要做份新嘅研究嚟補救呢啲甩漏）－例如做新科學研究嘅常見理由包括「現有嗰啲理論解釋唔到某啲現象」，又或者係個研究者嫌打前嗰啲研究用嘅量度方法唔掂... 呀噉。